I Hoggeren møter vi en mannsperson som har forlatt byen til fordel for livet på landet – etter en livskrise, aner det oss. Her vanker han i skogen og hugger trær, som riktignok ikke brukes til noe, slik det forventes av en skogsarbeider. Dette gir ikke mening i en verden hvor alt baserer seg på en definert identitet.
Hovedpersonen i Hoggeren befinner seg mellom roller – identiteten er i en overgangsfase hvor livets mål og mening er under forhandling. Via ham skapes et portrett av hvordan vi alle, under overflaten, er mer springende og kaotiske enn nettverket av roller og forpliktelser vi befinner oss i skulle tilsi.